

<...>

„Tradicinis gyvenviečių tipas: gatviniai kaimai arba namai, išsidėstę aplink pagrindinę aikštę ar tvenkinį. Moterų tautiniai drabužiai: palaidinė, sijonas (kai kur klostytas), prijuostė. Vyrų drabužiams būdinga ilgi sujuosiami arba trumpi marškiniai, laisvos drobinės kelnės, liemenė arba striukė. Atkūrus Lietuvos nepriklausomybę dauguma Lietuvos lenkų priėmė Lietuvos Respublikos pilietybę, suaktyvino tautinę veiklą, ėmė kurti draugijas, rūpintis kultūros, švietimo, gimtosios kalbos reikalais, puoselėti tradicijas. Lietuvoje veikia apie 50 lenkų visuomeninių organizacijų.“

<...>

„Nuo 1988 per Lietuvos televiziją buvo rodoma informacinė publicistinė laida lenkų kalba Vilniaus pokalbiai (Rozmowy Wileńskie), nuo 2002 kas savaitę – laida Vilniaus albumas (Album Wileński). Vilniuje veikia privati Lenkų meno galerija ir privatūs lenkų knygynai. Organizuojami poezijos renginiai (kiekvieną pavasarį – Lietuvos lenkų poezijos dienos Maj nad Wilią ir kiti), lenkų meno festivaliai, kuriuose dalyvauja saviveiklininkai ir profesionalai. Yra apie 70 meno saviveiklos kolektyvų: lenkų dainų ir šokių, folkloro, estradinių ansamblių, chorų, kapelų, teatrų. Lietuvos rajonų savivaldybėse, kur Lietuvos lenkų sąjunga turi savo skyrius, rengiami lenkų meno saviveiklos festivaliai (nuo 1989 – Kwiaty polskie ir kiti), konkursai, kultūros dienos.“

<...>

Nuoroda į šaltinį: <https://www.vle.lt/straipsnis/lenkai/>